ངས་དེ་ལྟར་དེ་ནི་རང་ཉིད་ཀྱི་མགོར་བླངས་ཏེ་སློབ་མ་དེའི་ངོ་ཚ་བཀབ་པ་ནི་ང་རང་ཉིད་ཀྱི་ཐབས་བཀོད་ཅིག་གཏན་ནས་མིན་ཏེ།དེ་ནི་ང་རང་ཉིད་སྔོན་ཆད་དམའ་འབྲིང་གཉིས་པའི་སློབ་མ་ཡིན་དུས་ང་ཡང་སློབ་ཁྲིད་སྟེགས་བུའི་གན་གྱི་གྲལ་མགོ་ན་ཙོག་ཡོད་ལ།ཉིན་ཞིག་སྐད་ཡིག་དགེ་རྒན་གྱིས་སློབ་ཁྲིད་བྱེད་བཞིན་པའི་སྐབས་སུ།ངའི་གཡག་ཀྱང་གོང་གི་སློབ་མ་དེའི་གཡག་དང་འདྲ་བར་ཤོར་སོང་བ་དང་།དེའི་མུར་སློབ་ཁང་ནང་ཧྲིལ་པོ་དགོད་སྒྲས་ཁེངས་སོང་བས།ངོ་ཚ་བའི་འཚུབ་སྣང་གིས་སེམས་ཁམས་གློ་བུར་དུ་འཁྲུགས་ཤིང་།ངའི་ངོ་ནི་ཅི་ཞིག་གིས་འཐེན་བཞིན་པ་དང་འདྲ་བར་ཚ་བེར་བེར་བྱེད་དུས།སྐད་ཡིག་དགེ་རྒན་གྱིས་འཛུམ་དང་བཅས་ཏེ་གཡག་དེ་ངའི་གཡག་ཡིན།དེ་འདྲའི་དགོད་དོན་ཅི་ཡོད།གད་པ་འཕྱུར་ན་རྡུལ།རྩམ་པ་ཟོས་ན་གཡགགཡག་མི་གཏོང་ན་ལྟེ་ལེ་དཀར་ལྡང་ཡིན་ནི་མིན་ན་ཞེས་བཤད་བྱུང་བས།སློབ་མ་ཚང་མ་བདེན་ཅོག་ཅོག་གིས་ཁ་རོག་གེར་བསྡད་བྱུང་།